
ינואר 2021
לכבוד:                                                                                                                                                 
מר יואב רם 
ממונה על חוק חופש המידע
משרד התרבות והספורט 

הנדון: יישום הבטחות קורונה של משרד התרבות והספורט
שלום רב,
המרכז להעצמת האזרח הינה עמותה הפועלת בתחומי הממשל, ועוסקת באפקטיביות המגזר הציבורי וביישום התחייבויות הרשות המבצעת. המרכז מתמקד בקיום התחייבויות הממשל לאזרחים, יישום המדיניות ובהיבטים שונים הקשורים לתפקוד הממשל ויכולתו לממש ולהוביל שינויים לטובת הציבור. בתוך כך, מפעיל המרכז את מיזם "הבטחתם תקיימו" בו אנו עוקבים אחר הבטחות בכירים ויישומן.  
בעבר פנינו אליכם בשאלה לגבי קיום הבטחות אחרות ושמחנו לשמוע על רשימת ההבטחות הרשומות מטה, נשמח לקבל התייחסותכם לשאלות הבאות: 
1. [bookmark: _GoBack]תמיכה באמנים במצוקה: במהלך כהונת השרה רגב משרד התרבות והספורט שילש את תקציב הקרן לאמנים במצוקה, מסכום של מיליון ש"ח לסכום של כ-3 מיליון ש"ח. המשרד פרסם באמצעות קרן רבינוביץ קריאה לציבור האמנים להגיש בקשה לסיוע מכספי הקרן, ובמהלך הימים הקרובים כ-300 אמנים ואמניות צפויים לקבל מענק סיוע מכספי הקרן בגובה של 10,000 ש"ח כל אחד.
שר התרבות והספורט ח"כ חילי טרופר החליט מיד עם כניסתו לתפקיד להגדיל פי 2 את תקציב הקרן, בסכום של 3 מיליון ש"ח נוספים, ולאפשר לראשונה גם לאמנים מתחת לגיל 40 לקבל מענקי סיוע. בתקופה הקרובה תתפרסם קריאה נוספת לציבור האמנים והאמניות להגיש בקשה על מנת לאפשר למספר רב ככל האפשר של אמנים ואמניות להסתייע בקרן.

א. כמה אמנים קיבלו את המענק במהלך 2020? האם התקציב מוצה? 
ב. מה תקציב קרן זו בשנת 2021? 

2.  תיקון מבחני תמיכה:  בשל מצוקתם של גופי התרבות בעקבות התפשטות מגיפת הקורונה, המשרד פרסם להערות ציבור תיקון רוחב במבחני התמיכה. התיקון מתייחס לכך ששנת 2020 לא תחשב כשנת הערכה, כמו גם ששיעורי התמיכה בגופים, שנתמכו בשנים 2018-2019, יהיו לפי שיעורם היחסי בשנת 2019.
א. האם התיקון במבחני התמיכה עבר? 
ב. כמה מבחני תמיכה שונו בעקבות התיקון הרוחבי? וכמה ארגונים נהנו מתמיכה זו? האם מוצו התקציבים בשנת 2020? 
ג. מה היחס לשנת 2021? 
3.  הכרה במופעים דיגיטליים כפעילות נתמכת: אפשרות ההכרה במופעים דיגיטליים כפעילות נתמכת מופיעה בתיקון הרוחב למבחני התמיכה, שיצא להערות הציבור, ויובא לדיון במהלך השבועות הקרובים.
א. האם התיקון עבר? 
ב. כמה ארגונים נהנו מתמיכה זו ומה הם הסכומים שחולקו? 

4. פטור מארנונה למוסדות תרבות לתקופה של שלושה חודשים:  השרה רגב הוציאה פניה בנושא לשר האוצר, והוא נענה לפנייה זו ואישר מתן פטור מארנונה לתקופה של 3 חודשים למוסדות התרבות.
א. האם הפתור ניתן?
ב. כמה מוסדות נהנו מפטור זה? 
ג. האם ישנו המשך להטבה זו בשל המשכיות משבר הקורונה?  

5. זמן פיצוי ארוך עד החזרה לשגרה:  שר התרבות והספורט ח"כ חילי טרופר הגיע להסכמה עם שר האוצר על חבילת סיוע של 200 מיליון ש"ח לגופי התרבות הנתמכים בידי המדינה, על מנת לאפשר לגופי התרבות רצף תפקודי והמשך עשייה ויצירה על אף המשבר ולמרות הירידה בהיקף הפעילות.
א. האם התצקיב אכן חולק בפועל ולמי? 
ב. האם ניתן סכום נוסף? 

6. הקדמת מכרזים למופעי החגים סוכות וחנוכה:  שר התרבות והספורט ח"כ חילי טרופר הגיע להסכמה עם שר האוצר, לפיה יפורסם קול קורא לעידוד הפקות בתחום התרבות המסחרית והפנאי בשיתוף הרשויות המקומיות. בימים אלה מגובש המנגנון הדרוש, על מנת ליצור ודאות למפיקים.
א. אנחנו מניחים שהבטחה זו לא קוימה בשל התארכות משבר הקורונה, האם כספים אלו שויכו להבטחה החדשה בדבר אירועים ברשויות? 
ב. באיזה תקציב מדובר? 

נשמח כמובן לפרט ולהרחיב בדבר עשייתנו ונשמח אף יותר לפרגן על קיום הבטחות ויישום מדיניות 




בתודה מראש 
מיכל ש. צדוק 
מנכלית 

